
CONSILIUL LOCAL AL MUNICIPIULUI TIMIȘOARA

DIRECȚIA DE ASISTENȚĂ SOCIALĂ A MUNICIPIULUI TIMIȘOARA



,,În slujba oamenilor”

Nr. 24840/18.12.2023
     Raport de specialitate  

cu privire la aprobarea Planului anual de acțiune privind serviciile sociale administrate și finanțate din bugetul local al municipiului Timișoara în anul 2024
Direcția de Asistenţă Socială a municipiului Timișoara, în calitate de serviciu public de asistență socială care funcționează sub autoritatea Consiliului Local al Municipiului Timișoara, furnizează servicii sociale și acordă beneficii sociale pentru cetățenii municipiului Timișoara aflați în situații de dificultate și îndeplinește o serie de alte atribuții stabilite prin art. 115 din Legea 292/2011 – Legea asistenței sociale. 

Conform art. 112 alin (3), lit. b) din Legea 292/2011 - Legea asistenței sociale, în domeniul organizării, administrării și acordării serviciilor sociale, autoritățile publice locale ”în urma consultării furnizorilor publici şi privaţi, a asociaţiilor profesionale şi a organizaţiilor reprezentative ale beneficiarilor elaborează planurile anuale de acțiune privind serviciile sociale administrate şi finanțate din bugetul consiliului județean/consiliului local/consiliului general al municipiului București, care cuprind date detaliate privind numărul şi categoriile de beneficiari, serviciile sociale existente, serviciile sociale propuse pentru a fi înființate, programul de contractare a serviciilor din fonduri publice, bugetul estimat şi sursele de finanțare”. La art. 118, alin (2) din legea 292/2011 se precizează ”Planurile anuale de acțiune privind serviciile sociale […] cuprind date detaliate privind numărul şi categoriile de beneficiari, serviciile sociale existente, serviciile sociale propuse pentru a fi înființate, programul de contractare a serviciilor de la furnizorii privaţi, programul de subvenționare, bugetul estimat și sursele de finanțare”.

Potrivit Art. 119, alin (2) din Legea 292/2011 – Legea asistenței sociale ”Pentru asigurarea unor servicii sociale adecvate şi de calitate, autoritățile administrației publice locale au obligația de a asigura resursele umane, financiare şi materiale, în conformitate cu reglementările în vigoare, strategia proprie de dezvoltare a serviciilor sociale şi planurile anuale de acțiune în domeniu”. Prin HCLMT nr. 7/10.01.2023 a fost aprobată Strategia de dezvoltare a serviciilor sociale în municipiul Timișoara 2237-2027. În realizarea Planului anual de acțiune privind serviciile sociale administrate și finanțate din bugetul local în anul 2024, s-a pornit de la obiectivele generale și obiectivele specifice cuprinse în Strategia de dezvoltare a serviciilor sociale în municipiul Timișoara.  

Prin Hotărârea de Guvern nr. 797/2017, Anexa 2 – Regulamentul - cadru de organizare și funcționare al direcției de asistență socială organizate în subordinea consiliilor locale ale municipiilor și orașelor, art. 5, alin (1) se precizează că Planul anual de acțiune ”cuprinde date privind numărul și categoriile de beneficiari, serviciile sociale existente, serviciile sociale propuse pentru a fi înființate, programul de contractare și programul de subvenționare a serviciilor din fonduri publice, derulate cu respectarea legislației în domeniul ajutorului de stat, bugetul estimat și sursele de finanțare”, iar prin alin. (2) se precizează că Planul anual de acțiune cuprinde și ”planificarea activităților de informare a publicului, precum și programul de formare și îndrumare metodologică în vederea creșterii performanței personalului care administrează și acordă servicii sociale”.  

Prin Ordinul nr. 1086/20.02.2018 s-a aprobat modelul regulamentului-cadru al Planului anual de acțiune privind serviciile sociale administrate și finanțate din bugetul consiliului județean/ consiliului local/consiliului general al municipiului București. 

Direcția de Asistență Socială a municipiului Timișoara a întreprins mai multe demersuri de consultare a furnizorilor publici și privați, a asociațiilor profesionale și a organizațiilor reprezentative ale beneficiarilor în ceea ce privește serviciile sociale administrate și finanțate din bugetul local al municipiului Timișoara, în anul 2023, după cum urmează: 
•
Consultare privind acordarea de subvenții în baza legii nr. 34/1998 pentru anul 2024

 În perioada 07.09.2023 - 18.09.2023, pe site-ul instituţiei a fost activ un chestionar prin intermediul căruia s-au identificate nevoile sociale ale Municipiului Timişoara şi organizaţiile (asociaţii, fundaţii şi culte) potenţial eligibile pentru a solicita subvenţie de pe raza Municipiului Timişoara cu scopul satisfacerii nevoilor identificate (https://socialtm.ro/consultare-publica-privind-acordarea-subventiei-de-la-bugetul-local-pentru-anul-2024-pentru-asociatii-fundatii-culte-in-baza-legii-nr-34-1998/ )
Pentru asigurarea transparenţei procesului de consultare a organizaţiilor (asociaţii, fundaţii şi culte) potenţial eligibile pentru a solicita subvenţie, acţiunea a fost mediatizată în mediul online pe site-ul oficial al Primăriei Municipiului Timişoara (https://www.primariatm.ro/2023/09/08/consultare-publica-privind-acordarea-subventiei-de-la-bugetul-local-pe-anul-2024-pentru-asociatii-fundatii-culte/), pe site-ul oficial şi pe pagina de Facebook a Direcţiei de Asistenţă Socială a Municipiului Timişoara https://socialtm.ro/consultare-publica-privind-acordarea-subventiei-de-la-bugetul-local-pentru-anul-2024-pentru-asociatii-fundatii-culte-in-baza-legii-nr-34-1998/ https://www.facebook.com/100079987855585/posts/pfbid0b36BYGC8tvWuBPiqjkeyfMsKQTBo7dbjk6PzBhcP7yH4GyyPUEh5FzvUjYZioos9l/?d=n fiind preluată şi de media locală, precum şi în emisiunea „La pas prin Timişoara” - West City Radio din data de 11.09.2023 de la ora 11:30.

Definirea nevoilor sociale la nivel local prin prisma furnizorilor de servicii a fost analizată printr-o serie de întrebări ce au avut rolul de a contura situația actuală regăsită în Municipiul Timişoara alături de justificarea necesităţii acordării serviciilor sociale și propunerea unor servicii sociale complementare care să conducă la creșterea calității serviciilor oferite. 

· În vederea contractării se servicii sociale din fonduri publice s-a realizat  adresa cu nr. 20662/23.10.2023 către Ministerul Muncii și Solidarității Sociale ,Autoritea Națională pentru Protecția Drepturilor Persoanelor Cu Dizabilități prin care se comunica către Ministerul Finanțelor Publice propunerea privind Bugetul de cheltuieli aferent anului 2024 pentru finanțarea măsurilor de protecție de tip centre rezidențiale, centre de zi de asistență socială, publice și private (contractare de Direcia de Asistenţă Socială a Municipiului Timişoara) pentru persoane adulte cu dizabilități.
S-a asigurat respectarea art. 118, alin (3) din Legea 292/2011 – Legea asistenței sociale prin transmiterea propunerii de Plan de acțiune privind serviciile sociale administrate și finanțate din bugetul consiliului local în anul 2023, consiliului județean, în format electronic. 

   În baza celor prezentate și în conformitate cu prevederile Legii nr. 292/2011 – Legea asistenței sociale, art. 112, alin (3), lit. b) și art. 118, alin (2), ale art. 36 alin. (2) lit. d), alin. (6) lit. a) pct.2 și art. 139 din OUG nr. 57/2019 privind Codul administrativ.
PROPUNEM:
1. Aprobarea Planului anual de acțiune privind serviciile sociale administrate și finanțate din bugetul local al municipiului Timișoara în anul 2024,  conform anexei nr. 1;
       Director general,      


    
       Șef serviciu Dezvoltare, Strategii-Programe,
        Esztero Emeșe






           Codruța Darida

                                                                                                                           Întocmit, 




                                                                         Mihaela Buzilă-Petrescu                                                    

*Sediu administrativ: Str. Ioan Plavosin Nr. 21 Tel: 0356/416050 Fax: 0356/416049 

Sediu social: Bulevardul Regele Carol I, nr.10 Tel/fax 0256/220583

